Kleinvredenburg Guesthouse | LekkeSlaap
Kleinvredenburg Guesthouse bied gastekamerverblyf en is op die hoofweg in Paarl geleë. Dié gastehuis is ideaal vir gaste wat op soek is na gemaklike verblyf naby verskeie besienswaardighede in die Kaapse wynlandstreek.
Ons verblyf kan op 'n B&B- of selfsorgbasis bespreek word. Die gastehuis bestaan uit 7 smaakvol versierde kamers wat met 2 enkelbeddens, 'n koningingrootte- of koninggrootte-beddens ingerig is. Elke kamer het 'n en suite- of 'n aparte badkamer met 'n stort of bad en 'n stort. Een van die kamers is ook rolstoelvriendelik.
Al die kamers het lugversorging en die meeste het 'n kombuisie en 'n TV met sekere DStv-kanale. Die gastehuis het ook gratis WiFi, 'n gemeenskaplike braai-area en veilige parkeerplek vir voertuie agter motorhekke.
Kleinvredenburg Guesthouse is in 1812 gebou en is 'n nasionale monument. Die eiendom is loopafstand van restaurante en winkels, en dit is 10 tot 15 minute se ry van verskeie wynproelokale en landgoedere.